РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/135-13

2. април 2013. године

Б е о г р а д

ЗАПИСНИК

11. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ ОДРЖАНЕ 2. АПРИЛА 2013. ГОДИНЕ

Седница је почела у 12,00 часова.

Седницом је председавао Дејан Раденковић, председник Одбора.

Седници су присуствовали чланови Одбора: Радмила Геров, Слободан Јеремић, Милан Ковачевић, Владимир Маринковић, Мујо Муковић, Александар Сенић и Срђан Спасојевић.

Седници Одбора су присуствовали заменици одсутних чланова Одбора Славољуб Влајковић (заменик Стефане Миладиновић) и Рајко Стевановић (заменик Бранислава Јовановића).

Седници нису присуствовали чланови Одбора: Зоран Бојанић, Горица Гајић, Владимир Јовановић, Милан Лапчевић, Милован Марковић, Љубан Панић и Жељко Сушец, нити њихови заменици.

Седници су присуствовали из Министарства спољне и унутрашње трговине и телекомуникација: Стефан Лазаревић и Драгован Милићевић државни секретари и Небојша Васиљевић, помоћник министра.

На предлог председника Одбора, једногласно, усвојен је следећи:

Д н е в н и р е д

1. Разматрање Извештајa о раду Министарства спољне и унутрашње трговине и телекомуникација за период август-септембар-октобар 2012. године (број 02-527/13 од 11.02.2013.године);

2. Разматрање Извештајa о раду Министарства спољне и унутрашње трговине и телекомуникација за период новембар-децембар 2012. године и јануар 2013. године (број 02-618/13 од 14.02.2013);

3. Разматрање представки, предлога и иницијатива, на основу предлога Радне групе Одбора за разматрање представки;

4. Р а з н о.

Пре преласка на разматрање утврђеног дневног реда усвојен је, записник 9. седнице Одбора, одржане 7. марта 2013. године (9 за и није гласало 1) и записник 10. седнице Одбора, одржане 12. марта 2013. године (10 за).

Одбор је, једногласно, усвојио предлог председника Одбора да се обави заједнички претрес о првој и другој тачки дневног реда.

Прва тачка дневног реда **–** **Разматрање Извештајa о раду Министарства спољне и унутрашње трговине и телекомуникација за период август-септембар-октобар 2012. године,**

Друга тачка дневног реда **– Разматрање Извештајa о раду Министарства спољне и унутрашње трговине и телекомуникација за период новембар-децембар 2012. године и јануар 2013. године**

Председник је пре давања речи представнику Министарства подсетио на члан 229. Пословника Народне скупштине према коме у циљу информисања одбора о раду министарства, министар информише надлежни Одбор Народне скупштине о раду министарства једном у три месеца подношењем информације.

Уводно излагање поднео је Стефан Лазаревић, државни секретар у Министарству спољне и унутрашње трговине и телекомуникација. Посебно је наглашено да је тромесечје август-септембар-октобар 2012. године представљало почетак рада Министарства у коме је усвојен План намене радио - фреквенцијских опсега, који предвиђа да се дигитална дивиденда користити за развој мобилног широкопојасног интернета, а продајом дигиталне дивиденде очекује се приходовање државе. Истовремено планом је предвиђена и неутралност увођења технологија, која ће омогућити да се лакше покрију руралне области широкопојасним интернетом. У наведеном периоду потписан је Меморандум о разумевању са САД у домену сарадње у области информационих технологија и пуштен је у рад сервис електронске управе, који спада у домен најкомпликованијих сервиса електронске управе, у његовом пуштању су учествовала три министарства Министарство унутрашњих послова, Министарство финансија и привреде и Министарство спољне и унутрашње трговине и телекомуникација, а односи се на могућност регистрације возила путем интернета.

Што се тиче домена Поштанских услуга уведена је могућност пријаве неправилности поштанској инспекцији преко портала електронске управе и то је први корак увођења електронске инспекције у нашој држави. Истовремено омогућена је пријава отпочињања поштанских услуга електронским путем, путем портала, као и могућност плаћања административне таксе.

У периоду новембар-децембар 2012. године и јануар 2013. годиненастављен је рад на имплементацији Правилника о радио опреми и телекомуникационој терминалној опреми и покренута је иницијатива за његову промену. У наведеном периоду припремљен је Акциони план за спровођење Стратегије за прелазак са аналогног на дигитално емитовање радио и телевизијског програма у Републици Србији, Акциони план за развој електронских комуникација 2012-2014 године, припремљен је Закон о потврђивању завршних аката Светске конференције о радио-комуникацијама и Правилник о техничким и другим захтевима при изради пратеће инфраструктуре потребне за постављање електронских комуникационих мрежа, припадајућих средстава и електронске комуникационе опреме приликом изградње пословних и стамбених објеката, којим се уводи јединствен антенски стуб. Посебно је наглашено да је формирана Радна група за праћење и имплементацију процеса дигитализације тј преласка са аналогног на дигитално емитовање радио и телевизијског програма у Републици Србији, чији је крајњи рок 17. јун 2015. године. Истовремено су покренути и многи пројекти уз подршку Европске уније.

Када је реч о поштанском саобраћају спроведено је неколико TAIEX програма, који су првенствено за циљ имали помоћ у едукацији запослених, а чији је резултат Предлог Стратегије развоја поштанских услуга у Србији. Посебно је указано да се ради на изменама Закона о електронској трговини, да би се унапредило трговинско пословање у нашој земљи.

Сагласно члану 229. Пословника Народне скупштине, Одбор је размотрио Извештај о раду Министарства спољне и унутрашње трговине и телекомуникација за период август-септембар-октобар 2012. године и одлучио да га прихвати ( 9 за и 1 није гласао).

Сагласно члану 229. Пословника Народне скупштине, Одбор је размотрио Извештај о раду Министарства спољне и унутрашње трговине и телекомуникација за период новембар-децембар 2012. године и јануар 2013. године и одлучио да га прихвати ( 8 за, 1 уздржан и 1 није гласао).

Трећа тачка дневног реда - **Разматрање представки, предлога и иницијатива, на основу предлога Радне групе Одбора за разматрање представки**

Председник Одбора обавестио је присутне да се Радна група Одбора образована за разматрње представки састала и размотрила све до сада пристигле представке, предлоге и иницијативе и припремила предлоге за поступање, а затим дао реч известиоцу Радне групе Слободану Јеремићу.

Народни посланик Слободан Јеремић је известио Одбор о предлозима Радне групе за поступање поводом сваког поднеска.

Одбор је на иницијативу председника, једногласно, одлучио да прихвати све предлоге за поступање Радне групе Одбора за разматрање представки:

- Захтев Борисава Јовановића за укидање перонизације упутиће се Министарству саобраћаја и Привредној комори Србије с молбом да, провере наводе, а о коначном ставу обавесте подносиоца и Одбор. Истовремено ова представка упућује се и Заштитнику грађана, ради упознавања;

- Представка Веснe Лазаревић на вршење мобинга од стране директора РАТЕЛ а- Милана Јанковића упутиће се УО РАТЕЛ - председнику, с молбом да провери наводе, а о коначном ставу и предузетим мерама обавести подносиоца и Одбор. Истовремено ова представка упутиће се Министарству рада, запошљавања и социјалне политике, ради давања мишљења, као и Заштитнику грађана;

- Представка Петре Чарапић у вези наплате провизије приликом предаје поштанских пошиљки упутиће се Министарству спољне и унутрашње трговине и телекомуникација, с молбом да провере наводе, а о коначном ставу обавесте подносиоца и Одбор;

- Захтев Мирјане Пујић за заштиту права угрожених од стране предузећа ,,Гас,, из Н. Сада уступиће се Одбору за привреду, регионални развој, трговину, туризам и енергетику;

- Нема законског основа за предузимање мера у смислу захтева Јелене Вељковић у вези са проблемима приликом куповине станова у ул. Јованке Радаковић бр 68а Миријево, јер се ради о ствари из искључиве надлежности редовног суда;

- Захтев Ивана Ђуровића за добијање информације ко издаје сертификате за поморце упутиће се Министарству саобраћаја, које ће одговор доставити и овом одбору;

- Предлог Весне Аџић за измену и допуну Закона о планирању и изградњи упутиће се Министарству грађевинарства и урбанизма;

- Молба Христивоја Гобељића за решавање проблема уписа имовине у катастар непокретности упутиће се Министарству грађевинарства и урбанизма, с молбом да провере наводе, а о коначном ставу обавесте подносиоца и Одбор;

- Примедба групе грађана насеља Миријево на Нацрт Плана генералне регулације Београда упутиће се Скупштини града Београда и Министарству природних ресурса, рударства и просторног планирања, с молбом да провере наводе, а о коначном ставу обавесте подносиоце и Одбор;

- Представка Драгише Ивића на рад Инфостана упутиће се ЈП Градском стамбеном, с молбом да још једном провере наводе, а о коначном ставу обавесте подносиоца и Одбор;

- Питање Срђана Цакића није прецизно да би се на њега адекватно одговорило;

- Представка Борке Жужана Предлог новог урбанистичког плана Калуђерице упутиће се Скупштини града Београда и Министарству природних ресурса, рударства и просторног планирања, с молбом да провере наводе, а о коначном ставу обавесте подносиоце и Одбор;

- Питање Драгице Стојановићкоме се плаћа тржишна вредност земљишта приликом уписа објекта изграђеног на туђем земљишту упутиће се Министарству грађевинарства и урбанизма, да одговори подносиоцу, а одговор проследи и овом одбору;

- Питање Перице Петровића,које се односи на примену члана 101а Закона о планирању и изградњи упутиће се Министарству грађевинарства и урбанизма, да одговори подносиоцу, а одговор проследи и овом одбору;

- Представка Мирјане Поповић, која се односина проблем присвајања градског грађевинског земљиштаупутиће се Министарству грађевинарства и урбанизма, с молбом да провере наводе, а о коначном ставу обавесте подносиоца и Одбор;

- Жалба Синише Алексићана Урбанистичко одељење у Општини Пожаревацупутиће се Министарству грађевинарства и урбанизма, с молбом да провере наводе и о коначном ставу обавесте подносиоца и Одбор;

- Притужба Весне Васиљевићна рад органа за послове урбанизма Градске управе града Краљеваупутиће се Министарству грађевинарства и урбанизма, с молбом да провере наводе и о коначном ставу обавесте подносиоца и Одбор;

- Представка Сафије Спасићо присвајању земљиштаупутиће се Министарству грађевинарства и урбанизма, с молбом да провере наводе и о коначном ставу обавесте подносиоца и Одбор;

- Захтев Општинске управе Стара Пазова – Одељења за урбанизам и грађењеза тумачење примене чл. 10. и 13. Закона о посебним условима за упис права својине на објектима изграђеним без грађевинске дозволеупутиће се Министарству грађевинарства и урбанизма, с молбом да о коначном ставу обавесте подносиоца и Одбор.

Четврата тачка дневног реда - **Р а з н о**

Поводом ове тачке дневног реда Одбор је закључио да, на иницијативу народне посланице Радмиле Геров, затражи информацију од Телекома Србије у којим се насељеним местима Борског и Зајечарског округа у 2013. години планира увођење Adsl a.

На седници је вођен тонски запис.

Седница је закључена у 12,31 часова.

СЕКРЕТАР ПРЕДСЕДНИК ОДБОРА

Биљана Илић Дејан Раденковић